CELEX: 32012D0818
Language: lv
Date: 2012-12-19 00:00:00
Title: 2012/818/ES, Euratom: Komisijas Īstenošanas lēmums ( 2012. gada 19. decembris ), ar ko Dānijai atļauj izmantot noteiktas aptuvenas aplēses PVN pašu resursu bāzes aprēķinam (izziņots ar dokumenta numuru C(2012) 9551)

21.12.2012   
            
            
               LV
            
            
               Eiropas Savienības Oficiālais Vēstnesis
            
            
               L 352/61
            
         KOMISIJAS ĪSTENOŠANAS LĒMUMS
   (2012. gada 19. decembris),
   ar ko Dānijai atļauj izmantot noteiktas aptuvenas aplēses PVN pašu resursu bāzes aprēķinam
   (izziņots ar dokumenta numuru C(2012) 9551)
   (Autentisks ir tikai teksts dāņu valodā)
   (2012/818/ES, Euratom)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Atomenerģijas kopienas dibināšanas līgumu,
   ņemot vērā Padomes 1989. gada 29. maija Regulu (EEK, Euratom) Nr. 1553/89 par galīgajiem vienotajiem pasākumiem, lai iekasētu pašu resursus, ko veido pievienotās vērtības nodokļi (1), un jo īpaši tās 13. pantu,
   tā kā:
   
               (1)
            
            
               Saskaņā ar 370. pantu Padomes 2006. gada 28. novembra Direktīvā 2006/112/EK par kopējo pievienotās vērtības nodokļa sistēmu (2) dalībvalstis, kuras 1978. gada 1. janvārī uzlika nodokli X pielikuma A daļā minētajiem darījumiem, drīkst turpināt uzlikt šiem darījumiem nodokli; šie darījumi ir jāņem vērā PVN resursu bāzes noteikšanai.
            
         
               (2)
            
            
               Saskaņā ar Direktīvas 2006/112/EK 371. pantu dalībvalstis, kuras 1978. gada 1. janvārī atbrīvoja no nodokļa X pielikuma B daļā minētos darījumus, drīkst turpināt atbrīvot šos darījumus saskaņā ar nosacījumiem, kuri tajā dienā bija spēkā attiecīgajā dalībvalstī; šie darījumi ir jāņem vērā PVN resursu bāzes noteikšanai.
            
         
               (3)
            
            
               Dānija ir pieprasījusi Komisijas atļauju izmantot noteiktas aptuvenas aplēses PVN pašu resursu bāzes aprēķinam, jo tā nespēj veikt precīzu PVN pašu resursu bāzes aprēķinu darījumiem, kas norādīti Direktīvas 2006/112/EK X pielikuma A daļas 2. punktā un B daļas 10. punktā. Šāds aprēķins Dānijai radītu nepamatotu administratīvo slogu salīdzinājumā ar šo darījumu ietekmi uz PVN pašu resursu kopējo bāzi. Dānija spēj veikt aprēķinu, šīm darījumu kategorijām izmantojot aptuvenas aplēses. Līdz ar to Dānijai būtu jāatļauj aprēķināt PVN pašu resursu bāzi, izmantojot aptuvenas aplēses saskaņā ar Regulas (EEK, Euratom) Nr. 1553/89 6. panta 3. punkta otrā ievilkuma noteikumiem.
            
         
               (4)
            
            
               Pārredzamības un juridiskās noteiktības labad ir lietderīgi noteikt šīs atļaujas piemērošanas termiņu.
            
         
               (5)
            
            
               Šajā lēmumā paredzētie pasākumi ir saskaņā ar Padomdevējas komitejas par pašu resursiem atzinumu,
            
         IR PIEŅĒMUSI ŠO LĒMUMU.
   1. pants
   PVN pašu resursu bāzes aprēķināšanai no 2012. gada 1. janvāra Dānijai ir atļauts izmantot aptuvenas aplēses attiecībā uz šādām darījumu kategorijām, kas minētas Direktīvas 2006/112/EK X pielikumā:
   
               1)
            
            
               valsts radio un televīzijas organizāciju darbība, izņemot komerciālas radio un televīzijas organizācijas (A daļas 2. punkts);
            
         
               2)
            
            
               pasažieru pārvadājumi (B daļas 10. punkts).
            
         2. pants
   Šo lēmumu piemēro no 2012. gada 1. janvāra līdz 2016. gada 31. decembrim.
   3. pants
   Šis lēmums ir adresēts Dānijas Karalistei.
   
      Briselē, 2012. gada 19. decembrī
      
         
            Komisijas vārdā –
         
            Komisijas loceklis
         
         Janusz LEWANDOWSKI
      
   
   
      (1)  OV L 155, 7.6.1989., 9. lpp.
   
      (2)  OV L 347, 11.12.2006., 1. lpp.